
 ZAPISNIK
39. sjednice Vijeća Mjesnog odbora Poljanice,

održane 07. kolovoza 2024.

u objektu mjesne  samouprave Poljanice, Dubrava 203,

s početkom u 19,00 sati

 NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Luka Mlinarić i Filip Marinović.

Predsjedava: Vesna Kotarac, predsjednica Vijeća.
Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 38. sjednicu Vijeća Mjesnog odbora.


Vijeće jednoglasno prihvaća tekst zapisnika 38. sjednice Vijeća, održane dana 08. srpnja  2024.

Predsjednica predlaže dnevni red kao u pozivu uz  dopunu dnevnog reda i to: 
1. Godišnji izvještaj o izvršenju Financijskog plana Mjesnog odbora Poljanice

za 2023. godinu- donošenje

2.  Zahtjev za povremeno korištenje prostora mjesne samouprave, Dubrava 203- Hrvatska udruga kreativnih amatera – donošenje zaključka
3. Zahtjev za jednokratno korištenje prostora mjesne samouprave, Dubrava 203- Marijana Baričević

Na prijedlog predsjednice, Vijeće jednoglasno prihvaća dopunu i utvrđuje

D N E V N I    R E D:
1. Godišnji izvještaj o izvršenju Financijskog plana Mjesnog odbora Poljanice za 2023. godinu- donošenje
2. Prijedlog za postavljanje uspornika prometa u ulici Krotovica – donošenje zaključka;
3. Prijedlog lokacija za postavljanja nadzornih kamera na divljim odlagalištima otpada – donošenje zaključka;
4. Prijedlog za promjenu regulacije prometa u Đelekovečkoj ulici i drugim ulicama na području Mjesnog odbora Poljanice – donošenje zaključka;
5. Zahtjev za jednokratno korištenje prostora mjesne samouprave, Dubrava 203 – donošenje zaključka;

a) KUD Valentinovo

b) Udruga umirovljenika Dubrava, Podružnica Poljanice

6. Zahtjev za povremeno korištenje prostora mjesne samouprave, Dubrava 203- Hrvatska udruga kreativnih amatera -donošenje zaključka
7. Zahtjev za jednokratno korištenje prostora mjesne samouprave, Dubrava 203- Marijana Baričević

8. Pitanja, prijedlozi i obavijesti.

Ad 1. Godišnji izvještaj o izvršenju Financijskog plana Mjesnog odbora Poljanice za 2023. godinu

Predsjednica pojašnjava prijedlog. Vijećnici su raspravili prijedlog godišnjeg izvještaja o

izvršenju Financijskog plana MO Poljanice za 2023. godinu.

Vijeće jednoglasno donosi

ZAKLJUČAK

Prihvaća se godišnji izvještaj o izvršenju Financijskog plana Mjesnog odbora Poljanice za 2023.  godinu

( Zaključak se nalazi u privitku ovog zapisnika i njegov je sastavni dio ).
Ad 2. Prijedlog za postavljanje uspornika prometa u ulici Krotovica

Vijeću Mjesnog odbora Poljanice upućen je prijedlog  uz obrazloženje, gospođe Mirjane Kuliš Turković za postavljanje uspornika u ulici Krotovica radi sigurnosti prometa pješaka i pravca za kretanje školske djece u neposrednoj blizini OŠ A.B.Šimića.

Vijeće jednoglasno donosi

ZAKLJUČAK
o postavljanju uspornika u ulici Krotovica

1. Vijeće Mjesnog odbora podržava prijedlog za postavljanje uspornika u Ulici Krotovica.
2. Vijeće Mjesnog odbora Poljanice predlaže žurno sazivanje komisijskog očevida na predmetnoj lokaciji radi utvrđivanja  lokacije postavljanja uspornika prometa u zoni pravca kretanja pješaka i školske djece radi realizacije optimalnog rješenja sa svrhom povećanja prometne sigurnosti. 
( prijedlog u privitku zapisnika )
AD. 3. Prijedlog lokacija za postavljanja nadzornih kamera na divljim odlagalištima otpada

Vijeće je razmotrilo  prijedlog za postavljanje nadzornih kamera na divljim odlagalištima otpada na području Mjesnog odbora Poljanice. Terenskim izvidom nisu uočene lokacije koje bi ukazivale na potrebu postavljanja kamera. Povremeno odlaganje otpada u zoni stanovanja od strane neodgovornih građana rješava se pravovremenom akcijom nadležnih komunalnih službi i vijećnika Vijeća Mjesnog odbora.
Vijeće jednoglasno donosi

ZAKLJUČAK
Na području Mjesnog odbora Poljanice nisu uočene lokacije divljih odlagališta otpada na kojima bi postojala potreba za postavljanje nadzornih kamera. 
Ad. 4. Prijedlog za promjenu regulacije prometa u Đelekovečkoj ulici i drugim ulicama na području Mjesnog odbora Poljanice 
Vijeće Mjesnog odbora Poljanice razmotrilo je prigovor i prijedlog stanara Đelekovečke ulice, te potpisanu peticiju od strane svih stanara navedene ulice.

Vijeće jednoglasno donosi 
ZAKLJUČAK
Razmotren je prijedlog stanara Đelekovečke ulice za novu uspostavu prometa za Đelekovečku ulicu, Golsku ulicu i ulice Novoselski odvojci od I. do VI., na način da se preispita sadašnja regulacija prometa u navedenim ulicama, te da se uspostavi nova regulacija koja bi omogućila naizmjenično prometovanje ulicama kako bi se omogućio izlaz iz navedenih ulica na ulice Poljanički prilaz i ulicu Klin.
Podržava se gore navedeni prijedlog te predlaže sazivanje komisijskog očevida na navedenoj lokaciji.

( prijedlog i peticija u privitku zapisnika )
Ad. 5.  Zahtjev za jednokratno korištenje prostora mjesne samouprave, Dubrava 203
a) KUD Valentinovo
b) Udruga umirovljenika Dubrava, Podružnica Poljanice
Vijeću Mjesnog odbora Poljanice upućeni su  zahtjevi za jednokratno korištenje prostora mjesne samouprave.
Vijeće je razmotrilo dobivene zahtjeve za jednokratno  korištenje prostora mjesne samouprave uz naknadu.

Vijeće jednoglasno donosi

ZAKLJUČAK

1. Odobrava se jednokratno korištenje prostora mjesne samouprave KUD-u Valentinovo u  terminu 20. rujna 2024.  (petak) od 18,00 do 22,00 sata za održavanje manifestacije „ Popevaju lepo tak „;
2. Odobrava se jednokratno korištenje prostora mjesne samouprave Udruzi umirovljenika Dubrava, Podružnica Poljanice u terminu 24.08.2024. (subota) od 17,00 do 23,00 sata za održavanje druženja uz ples.

Prostor iz točke 1. i 2.  ovog Zaključka korisnici će koristiti bez naknade.

Ad. 6. Zahtjev za povremeno korištenje prostora mjesne samouprave, Dubrava 203
Vijeće Mjesnog odbora razmotrilo je zahtjev za povremeno korištenje prostora Hrvatske udruge kreativnih amatera.
Vijeće jednoglasno donosi

ZAKLJUČAK

Odobrava se zahtjev za povremeno korištenje prostora mjesne samouprave Poljanice, Dubrava 203 u terminu: petak u vremenu od 15,00 do 17,00 sati.
Prostor će korisnici u navedenom terminu koristiti bez naknade.

Ad. 7. Zahtjev za jednokratno korištenje prostora mjesne samouprave, Dubrava 203- Marijana Baričević
Vijeće Mjesnog odbora Poljanice razmotrilo je zahtjev gospođe Marijane Baričević za jednokratno korištenje prostora MS Poljanice za dan 28.09.2024. (subota) za proslavu rođendana.
Vijeće jednoglasno donosi

ZAKLJUČAK

1. Odobrava se zahtjev zajednokratno korištenje prostora mjesne samouprave gospođi Marijani Baričević u  terminu 28. rujna 2024.  (subota) od 13,00 do 16,00 sata za proslavu rođendana.

2. Prostor iz točke 1.  ovog Zaključka korisnici će koristiti uz naknadu od 0,08 eura po 1 m2, koju je korisnik dužan platiti na račun Proračuna Grada Zagreba.

Ad 6. Pitanja, prijedlozi i obavijesti
Predsjednica je informirala vijećnike o:

· Pravomoćnom rješenju za postavljanje klamerica na Prvim Poljanicama radi zaštite zelene površine

· O nalogu za košnju i uređivanju k.č.br.4339/10 (uz stazu prema školi)

· Komunalnim nepravilnostima sa zahtjevom za sanaciju (zamjena potrgane klupe Dubrava 219, zamjena oštećenog spremnika za papir, Molvanska ulica b. 3)
Završeno u 20,00 sati.
KLASA: 024-08/24-003/1542
URBROJ: 251-13-11-5/009-24-2
U  Zagrebu, 07. kolovoza 2024.
Zapisnik sastavila: Jadranka Milivojević
Zapisnik tehnički i administrativno 
obradila: Sandra Šukunda

               Predsjednica

Vijeća Mjesnog odbora Poljanice 






              Vesna Kotarac
    

